Patrino plendas ĉe rekrutejo, ke ŝia filo estas tro malsana por esti rekrutita. Rekrutanto respondas: “Li militservos laŭe al sia sanstato” – “Sed li estas tre miopa!” – “Ne zorgu, ni metos lin tre proksime al malamiko”.
#000000
Komandestro demandas rekruton, kie li dezirus pasigi sian armean servon. “Prefere kiel estro de la Ĝenerala Stabo” – “Ĉu vi estas idioto?” – “Ne. Sed ĉu tio estas nepra kondiĉo?”
#000001
Oficiro ordonas al soldatoj: “Ĉiuj prenu fosilojn kaj ekfosu tranĉeojn!” Soldato scivolas: “Sed por kio?” – “Se malamiko atakos, ni havos ŝirmejon” – “Do eble ni mem ataku la malamikon, por ke tiu okupiĝu pri fosado?”
Komandanto vicigis rekrutojn kaj kritikas ilin: “Rigardu vin mem! La haroj hirtaj, la uniformoj ĉifitaj, la vizaĝoj nerazitaj. Se malamikoj atakos nun – kion ili pensos pri ni?!”
#000002
Surskribo sur tomboŝtono de armea ĉevalo: “Ĉi tie kuŝas ĉevalo Rufa de la 10a regimento. Dum sia vivo ĝi piedbatis 80 soldatojn, 10 oficirojn, 2 generalojn kaj 1 minon”.
#000004
Filo de kolonelo petas vespere: “Paĉjo, mi denove deziras vidi la elefantetojn kuri!” – “Kara, la elefantetoj estas jam lacaj” – “Nu paĉjoo! Nu bonvoluuuu!” – “Bone. Taĉmento! Surmetu gasmakojn kaj kuru surplacen!”
#000006
Komandestro klarigas al rekrutoj: “Grenadon oni devas ĵeti tiel ke krom vi ĝi mortigu ankaŭ iun malamikon”.
#000007
Vi devas esti ensalutinta por rajti komenti.
#000011